**RÁMCOVÁ DOHODA**

o zabezpečovaní prípravy stravy uzatvorená podľa § 269 ods. 2 zákona č. 513/1991 Zb. Obchodného zákonníka a o zmene a doplnení niektorých zákonov v znení neskorších predpisov a §117 zákona   
č. 343/2015 Z. z. o verejnom obstarávaní v znení neskorších predpisov.

**Čl. I**

**ZMLUVNÉ STRANY**

Názov organizácie: **Základná škola**

Sídlo: Hlavná 81/42, 900 42 Miloslavov

Zastúpená: PaedDr. Alena Jančeková, riaditeľka

IČO: 53 42 04 71

DIČ:

Bankové spojenie:

IBAN:

SWIFT/BIC:

/ďalej len „**odberateľ**” v príslušnom gramatickom tvare/

Názov organizácie:

Sídlo organizácie:

Štatutárny orgán:

Bankové spojenie:

IBAN:

SWIFT/BIC:

IČO:

IČ DPH:

Spoločnosť zapísaná:

/ďalej len „**dodávateľ**” v príslušnom gramatickom tvare/

sa dohodli na uzatvorení tejto zmluvy o zabezpečovaní prípravy stravy (ďalej len „zmluva” v príslušnom gramatickom tvare).

**Čl. II.**

**PREDMET ZMLUVY**

1. Predmetom tejto zmluvy je poskytnutie služieb hromadného stravovania pre školy dodávateľom, pod ktorými sa rozumie príprava a dodávka stravy do školského zariadenia – Základnej školy v obci Miloslavov, Hlavná 81/42, 900 42 (ďalej len „Základná škola“), formou výdaja obedov v školskom zariadení - prípravu stravy bude dodávateľ vykonávať vo vlastných priestoroch a v školskom zariadení bude uskutočňovať iba výdaj stravy.
2. Touto zmluvou sa dodávateľ zaväzuje počas doby – 20 mesiacov, t. z. v školskom roku 2021/2022 a 2022/2023 so začiatkom poskytovania služieb od 2.9.2021 do 31.8.2023 (počas dní školského vyučovania, pokiaľ sa účastníci zmluvy nedohodnú inak), priebežne a pružne zabezpečovať prípravu a výdaj stravy, pre žiakov a zamestnancov Základnej školy a externých stravníkov, v rozsahu a za podmienok dohodnutých v tejto zmluve. Odberateľ sa zaväzuje zaplatiť dodávateľovi za poskytnuté plnenie dohodnutú cenu.
3. Dodávka stravy musí byť uskutočňovaná v súlade s právnymi predpismi platnými pre stravovanie v školských zariadeniach – školských jedálňach podľa ustanovení zákona č. 245/2008 Z. z. o výchove a vzdelávaní (školský zákon), vyhlášky Ministerstva školstva Slovenskej republiky   
   č. 330/2009 Z. z. o zariadení školského stravovania, aktuálnych Materiálno-spotrebných noriem a receptúr pre školské stravovanie a ďalších vykonávacích predpisov.
4. Dodávateľ bude dodávať obedy pre žiakov I. stupňa základnej školy, II. stupňa základnej školy a zamestnancov školy, či ďalšie osoby, ktoré mu oznámi odberateľ. Výdaj stravy sa bude uskutočňovať výhradne v dňoch školského vyučovania v čase od 11:15 hod do 14:15 hod. Výdaj stravy a umytie riadu použitého pri výdaji stravy zabezpečí dodávateľ prostredníctvom vlastných pracovníkov a to tak, aby výdaj stravy prebiehal plynule.
5. Predmetom dodávky stravy budú výhradne obedy pre žiakov I. a II. stupňa a zamestnancov školy v predpokladaných množstvách:

|  |  |  |  |  |
| --- | --- | --- | --- | --- |
|  | Školský rok | | | |
|  | 2021/2021 | | 2022/2023 | |
|  | obedy denne | obedy ročne | obedy denne | obedy ročne |
| Žiaci I. stupňa | 252 | 48 000 | 287 | 53 000 |
| Žiaci II. stupňa | 251 | 48 000 | 251 | 48 000 |
| Zamestnanci | 51 | 9 700 | 52 | 9 700 |

1. Dodávateľ musí pripravovať a vydávať stravu v súlade s platnou legislatívou týkajúcou sa prípravy a výdaja stravy v školských zariadeniach. Verejný obstarávateľ vyžaduje, aby bol dovoz stravy do výdajne uskutočňovaný v gastronádobách resp. termonádobách spĺňajúcich platné hygienické normy. Každé jedlo musí byť pripravované z čerstvých, zdravotne nezávadných surovín najvyššej akosti, bez použitia konzervačných látok, náhradných dochucovadiel (napríklad glutaman sodný), náhradných sladidiel atď.
2. Ďalšie požiadavky na kvalitu a kvantitu stravy:

* každé kompletné menu sa musí skladať z polievky, hlavného jedla, nápoja a ovocného kompótu/zeleninového šalátu
* na výber minimálne 1 druh polievky denne
* jedna porcia polievky musí mať objem minimálne 0,33 litra; v priebehu pracovného týždňa musí byť zaradený minimálne 1x mäsový vývar (napríklad slepačí, hovädzí, bravčový), minimálne 1x viacdruhová zeleninová polievka, minimálne 1x smotanová polievka (napríklad fazuľová, šošovicová, zemiaková); k jednej porcii polievky musia prislúchať minimálne 2 krajce chleba
* na výber minimálne 4 druhy hlavných jedál denne, z toho 2 druhy mäsitých jedál, 1 druh bezmäsitého jedla, 1 jedlo vo forme zeleninového alebo ovocného taniera
* jedna porcia mäsitého jedla musí obsahovať mäso bez kosti (napríklad kuracie prsia, hovädzie zadné stehno, bravčové karé) hmotnosti minimálne 100 gramov v surovom stave alebo mäso s kosťou (kuracie stehno, bravčová krkovička s kosťou) hmotnosti minimálne 200 gramov v surovom stave; príloha (napr. zemiaky, ryža, cestovina) k hlavnému jedlu musí mať hmotnosť minimálne 200 gramov v hotovom stave
* jeden druh mäsa sa môže opakovať maximálne 4 krát v rámci jedného týždňa
* jedna porcia bezmäsitého jedla musí mať hmotnosť minimálne 350 gramov; v priebehu jedného pracovného týždňa musia byť zaradené minimálne 1x cestoviny (napríklad špenátové lasagne), minimálne 1x jedlo na báze zeleniny (napríklad zapekaná brokolica), minimálne 1x jedlo na báze syra (vyprážaný syr)
* jedna porcia vegetariánskeho resp. ovocného taniera musí mať hmotnosť minimálne 400 gramov, v rámci jedného jedla musia byť zastúpené minimálne tri druhy zeleniny/ovocia, musia byť zastúpené prednostne sezónne druhy zeleniny/ovocia
* jedno jedlo (polievka, hlavné jedlo) sa môže opakovať maximálne 2x za jeden kalendárny mesiac
* jedna porcia nápoja, podávaného k obedom, musí mať minimálny objem 0,2 litra; v období od apríla do októbra sú preferované studené nápoje (napríklad voda so sirupom, ľadový čaj, voda), v období od novembra do marca sú preferované teplé nápoje (napríklad ovocný, zelený, čierny čaj, káva)
* jedna porcia kompótu/šalátu musí obsahovať minimálne 100 gramov zaváraného (čerstvého) ovocia resp. 100 gramov zeleniny
* pri každom jedle musí úspešný uchádzač (dodávateľ) uvádzať údaje v nasledovnom rozsahu: energetická hodnota (v kilojouloch), hmotnosť mäsa v surovom stave v gramoch, hmotnosť príloh v hotovom stave v gramoch, hmotnosť bezmäsitého jedla v hotovom stave v gramoch, hmotnosť vegetariánskeho resp. ovocného taniera v gramoch, zoznam alergénov.

1. Dodávateľ zabezpečí vlastnými kapacitami objednávanie/odhlasovanie obedov stravníkmi na jednotlivé dni a bude raz mesačne verejnému obstarávateľovi vykazovať počet odobratých obedov žiakov I. a II. stupňa jednotlivo.

**Čl. III.**

**CENA PLNENIA, PLATOBNÉ PODMIENKY**

1. Cena predmetu plnenia je výsledkom verejného obstarávania na predmet zákazky s nízkou hodnotou podľa ustanovenia § 117 zákona č. 343/2015 Z. z. o verejnom obstarávaní v znení neskorších predpisov.
2. Dohodnutá cena:

* za poskytnutie stravy (obed) pre 1 žiaka I. stupňa základnej školy na 1 deň

Cena stravného lístka pre zákonného zástupcu s DPH: X,XX EUR

Finančný príspevok obce s DPH: 0,51 EUR

**Cena spolu s DPH: Y,YY EUR**

* za poskytnutie stravy (obed) pre 1 žiaka II. stupňa základnej školy na 1 deň

Cena stravného lístka pre zákonného zástupcu s DPH: X,XX EUR

Finančný príspevok obce s DPH: 0,46 EUR

**Cena spolu s DPH: Y,YY EUR**

* za poskytnutie stravy (obed) pre 1 zamestnanca I základnej školy na 1 deň

Cena stravného lístka pre zákonného zástupcu s DPH: X,XX EUR

Finančný príspevok obce s DPH: XY EUR

**Cena spolu s DPH: Y,YY EUR**

1. Preberanie poskytnutých služieb sa vykoná Výkazom vydanej stravy (ďalej len „výkaz“), ktorý bude prílohou faktúry (daňového dokladu). Vo výkaze uvedie dodávateľ skutočne realizované množstvo poskytnutej stravy za uplynulý mesiac. Splatnosť faktúr je 30 dní.
2. Dodávateľ zabezpečí v mene verejného obstarávateľa výber úhrad za stravu od stravníkov a to vo výškach uvedených v bode 2. tohto článku.
3. Dodávateľ do 10-teho dňa nasledujúceho mesiaca vystaví faktúru za predchádzajúci mesiac za skutočne dodané obedy.
4. Odberateľ nebude poskytovať dodávateľovi preddavok na cenu predmetu plnenia.
5. Dodávateľovi vzniká nárok na zaplatenie ceny až po poskytnutí služby.
6. V prípade zmeny právnych predpisov, ktorá bude mať vplyv na cenu predmetu plnenia podľa tejto zmluvy, sa zmluvné strany zaväzujú uzavrieť dodatok k zmluve, v ktorom upravia cenu spôsobom zodpovedajúcim vplyvu zmeny právnych predpisov. Zmluvné strany budú postupovať rovnako aj v prípade akýchkoľvek ďalších rozhodnutí orgánov verejnej správy majúcich vplyv na cenu predmetu plnenia.
7. V prípade oneskorenej úhrady si dodávateľ nebude nárokovať úroky z omeškania.
8. Počas obdobia zvýšených hygienických opatrení nariadených príslušným orgánom štátu a/alebo vyvolaných zvýšenou potrebou z dôvodu protiepidemiologických opatrení dodávateľ zabezpečí balenie stravy do jednorazových plastových obalov. Náklady za jednorazové plastové obaly rozúčtuje nasledovne: v prípade stravy pre žiakov 50% zákonným zástupcom, 50% odberateľovi, v prípade stravy pre zamestnancov 100% odberateľovi.
9. Zmluvné strany vzájomne potvrdzujú, že odberateľ nie je platcom DPH, pričom vo výške ceny stravnej jednotky je zahrnutá i DPH, pokiaľ je dodávateľ platcom DPH. DPH sa vzťahuje iba na cenu stravného lístka, ktorú hradia zákonní zástupcovia. Príspevok obce sa považuje za dotáciu, preto sa tu DPH neúčtuje.

**Čl. IV.**

**PODMIENKY POSKYTOVANIA STRAVY**

1. Plánovanie počtu obedov zabezpečuje dodávateľ prostredníctvom stravných lístkov. Za stravné lístky sú považované objednávky stravy prostredníctvom webovej stránky edupage.org. Žiaci na prvom stupni majú obed automaticky objednaný, v prípade potreby sa odhlasujú, vyberajú si len ponúkané jedlo. Žiaci na druhom stupni si stravu objednávajú.
2. Stravníci odberateľa sa na odber obedov prihlasujú objednaním si z obedového denného menu,   
   v zmysle interných pravidiel dodávateľa, ktoré tento pri podpise zmluvy odovzdá v písomnej forme odberateľovi. Odberateľ po prevzatí pravidiel dodávateľa v písomnej forme je povinný v plnom rozsahu o nich upovedomiť svojich zamestnancov, ako aj externých stravníkov.
3. Zmluvné strany sa dohodli, že výdaj obedov pre stravníkov odberateľa bude od 11:15 hod. do 14:15 hod.

**Čl. V.**

**MIESTO PLNENIA**

1. Miestom plnenia predmetu tejto zmluvy je:

a) výdajňa jedál v priestoroch Základnej školy v obci Miloslavov, Hlavná 81/42, 900 42 Miloslavov.

**Čl. VI.**

**PRÁVA A POVINNOSTI ZMLUVNÝCH STRÁN**

1. Dodávateľ je povinný zabezpečovať prípravu stravy v súlade so všeobecne platnými právnymi predpismi. Príprava stravy určenej pre žiakov škôl sa musí uskutočňovať v súlade so všetkými platnými právnymi predpismi, normami, bezpečnostnými a hygienickými zásadami, predovšetkým s ustanoveniami zákona č. 245/2008 Z.z. o výchove a vzdelávaní (školský zákon), vyhlášky Ministerstva školstva Slovenskej republiky č. 330/2009 Z.z. o zariadení školského stravovania, zásadami pre zostavovanie jedálnych lístkov v zariadeniach školského stravovania, odsúhlasených Úradom verejného zdravotníctva SR pod číslom HDM/8236/17004/2007 a ďalšími vykonávacími predpismi. Dodávateľ vyhlasuje, že si je vedomý povinnosti poskytovať v školských zariadeniach aj diétne stravovanie, tak ako to vyplýva z vyššie uvedených predpisov. Dodávateľ sa zaväzuje pri zostavovaní jedálneho lístka dôrazne zachovávať jeho pestrosť a variabilitu.
2. Dodávateľ je povinný zabezpečiť výdaj stravy (obedov) v školskej jedálni (ďalej aj „výdajňa jedál“) v zmysle podmienok tejto zmluvy, na vlastné náklady minimálne jedným zamestnancom, vrátane inventáru potrebného na výdaj stravy, ako aj prestierania (servítky, obaly a iné).
3. Dodávateľ je povinný zabezpečiť dovoz stravy na vlastné náklady.
4. Dodávateľ je povinný na vlastné náklady zabezpečiť pitný režim stravníkov podľa príslušných právnych predpisov a noriem vzťahujúcich sa na poskytovanie jedál v zariadené školského stravovania.
5. Dodávateľ je povinný dbať na dodržiavanie kvality a hygieny podávaných jedál a zabezpečiť kultúru stolovania a celkového prostredia vo výdajni jedál.
6. Dodávateľ je povinný reagovať na prípadné reklamácie zástupcov odberateľa ohľadom kvality, množstva podávaných jedál a kultúry stolovania.
7. Dodávateľ je povinný včas oznámiť odberateľovi prekážky na jeho strane, z dôvodu ktorých nebude možné dočasné plnenie zmluvy samotným dodávateľom.
8. Dodávateľ je povinný zabezpečiť v primeranej kvalite a kvantite dočasné plnenie zmluvy inou osobou v prípade, že poskytovať z objektívnych dôvodov nebude môcť dočasne plniť povinnosti vyplývajúce z tejto zmluvy sám.
9. Dodávateľ uzavrie s odberateľom nájomnú zmluvu o prenájme priestorov výdajne jedál pre stravníkov, ktoré bude využívať pri poskytovaní služieb podľa tejto zmluvy.
10. Na naplnenie účelu tejto zmluvy udeľuje odberateľ dodávateľovi právo prechodu cez nehnuteľnosti a priestory odberateľa v nevyhnutnom rozsahu.
11. Odberateľ je povinný dodržiavať čas výdaja stravy stanovený touto zmluvou.
12. Odberateľ je povinný poučiť stravníkov o spôsobe objednávania a vydávania obedov podľa interných pravidiel dodávateľa.

**Čl. VII.**

**SPOLOČNÉ A ZÁVEREČNÉ USTANOVENIA**

1. Zmluva sa uzatvára na dobu určitú – do 31.8.2023.
2. Zmluva nadobúda platnosť dňom jej podpisu obidvomi zmluvnými stranami a účinnosť nasledujúci deň po jej zverejnení na webovom sídle Základnej školy.
3. Zmluvný vzťah možno ukončiť:

a) písomnou dohodou zmluvných strán,

b) odstúpením od zmluvy v prípade porušenia povinností vyplývajúcich z platných právnych predpisov alebo tejto zmluvy, ktoroukoľvek zo zmluvných strán,

c) uplynutím doby, na ktorú bola zmluva uzatvorená.

1. V prípade ukončenia tejto zmluvy sú zmluvné strany povinné vzájomne si vysporiadať všetky záväzky z nej vyplývajúce najneskôr do 14 dní od ukončenia platnosti a účinnosti tejto zmluvy.
2. Odberateľ je oprávnený odstúpiť od zmluvy, keď sa dodávateľovi stalo plnenie podstatných zmluvných povinností úplne nemožným. Podstatnými povinnosťami dodávateľa sú všetky povinnosti vyplývajúce z tejto zmluvy.
3. Pri podstatnom porušení zmluvných záväzkov zo strany dodávateľa si odberateľ vyhradzuje právo vypovedať zmluvu okamžite. V takomto prípade končí platnosť zmluvy dňom doručenia výpovede dodávateľovi.
4. V prípade vypovedania zmluvy dodávateľom je výpovedná doba tri mesiace, ktorá začína plynúť prvým dňom nasledujúceho mesiaca po vypovedaní zmluvy.
5. Za stranu dodávateľa je na vecné konanie v rozsahu tejto zmluvy splnomocnený: ...................................
6. Zmluvu je možné meniť, upravovať alebo dopĺňať iba v písomnými dodatkami, ktoré sa po podpísaní obidvomi zmluvnými stranami stávajú jej nedeliteľnou súčasťou.
7. Zmluvné strany prehlasujú, že ustanoveniam zmluvy porozumeli čo do obsahu i rozsahu, zmluva vyjadruje ich slobodnú vôľu, na znak čoho k nej pripojujú svoje podpisy.
8. Zmluva sa vyhotovuje v štyroch exemplároch, z ktorých po podpísaní odberateľ obdrží tri vyhotovenia a dodávateľ jedno vyhotovenie.

Odberateľ: Dodávateľ:

v............................... dňa.......................... v ............................., dňa.................................

...................................................... .......................................................................

PaedDr. Alena Jančeková riaditeľka

Základná škola